"Արմեն-կարպետի" ղեկավարները հանրապետության նախագահի աջակցությունն են խնդրել ձեռնարկության եւ ընդհանրապես գորգագործության առաջընթացին առնչվող երկու խնդրում: Առաջինը վերաբերում է Հայաստանում նախկինում բուծվող բարձրորակ բրդատու ոչխարների տոհմի վերականգնման միջոցառումներ ձեռնարկելուն, ինչը հնարավորություն կտա ներմուծվողի փոխարեն տեղական հումքով աշխատել, իսկ երկրորդը` գորգագործների համակարգված ուսուցում կազմակերպելու անհրաժեշտությանը: